# OTR8001 Szakmódszertan 1

Tantárgyi tematika és félévi követelményrendszer

A kurzus teljesítésével a hallgató ismeri a történelem tantárgy tanításának céljait, a társadalomban betöltött szerepét a múltban és a jelenben. Ismeri a történelem tantárgy által közvetített fogalmak kialakulásának életkori sajátosságait, a tanulók fogalomrendszerének fejlesztésében játszott szerepét. Ismeri a szaktárgy tanítása-tanulása során fejlesztendő speciális, az önálló történelmi megismeréshez szükséges kompetenciákat. Ismeri a történelem és állampolgári ismeretek tanításának korszerű munkaformáit és eszközeit, az infokommunikációs technológia felhasználásának lehetőségeit.

Képes eligazodni a tananyagkiválasztás és -rendszerezés szakmódszertani szempontjaiban, logikájában, módszereiben. Képes figyelembe venni a tanulók, évfolyamok életkori sajátosságaiból eredő (általános iskolai és középiskolai) didaktikai eltéréseket és különbségeket. Képes a különböző adottságokkal, képességekkel, illetve előzetes tudással rendelkező tanulók tanulásának, fejlesztésének megfelelő módszerek megválasztására és használatára. Képes a tehetséges, a nehézségekkel küzdő vagy a sajátos nevelési igényű, a hátrányos és halmozottan hátrányos helyzetű, valamint a tantárgyában különleges bánásmódot igénylő tanulókat felismerni, hatékonyan nevelni, oktatni, számukra differenciált bánásmódot nyújtani. Tisztában van a történelem tantárgynak a tanulók személyiségfejlődésében betöltött szerepével.

Elkötelezett a tanulóknak a történelem és állampolgári ismeretek tantárgy tanítása során megvalósuló személyiségfejlesztése iránt. Célul tűzi ki az ismereteken alapuló, mérlegelő gondolkodás képességének kialakítását a tanulókban. Fontosnak tartja az etnikumok és nemzetiségek, vallási közösségek iránti tolerancia kialakítását. Felismeri és elfogadja a demokrácia értékeit, az aktív állampolgárság jelentőségét. Törekszik történeti tudásának folyamatos fejlesztésére. Törekszik az életkori, egyéni- és csoport-sajátosságoknak megfelelő, aktivitást, interaktivitást, differenciálást elősegítő történelemtanulási és történelemtanítási stratégiák, módszerek alkalmazására.

**Féléves tematika:**

|  |  |
| --- | --- |
| **1.** | A kurzus tematikájának megbeszélése; féléves tennivalók, feladatok |
| **2.** | A történelemtanítás, -tanulás és a kompetenciák |
| **3.** | A történelemtanítás története (Berend 1980; Katona 2000, Katona-Sallai 2002 vonatkozó fejezetei) |
| **4.** |
| **5.** | A történelem elmélete (Gyurgyák-Kisantal 2006: választott szerző referálása) |
| **6.** |
| **7.** | Módszerek I. Kérdés- vagy problémaalapú tanulás, tanítás |
| **8.** | Módszerek II. Fordított osztályterem |
| **9.** | Módszerek III. Gamifikáció |
| **10.** | Kérdés- vagy problémaalapú tanulás, tanítás. *Óratervek bemutatása, hallgatói reflexiók* |
| **11.** | Fordított osztályterem. *Óratervek bemutatása, hallgatói reflexiók* |
| **12.** | Gamifikáció. *Óratervek bemutatása, hallgatói reflexiók* |
| **13.** | A történelemtanítás kognitív eredményei (Csapó 2002; Gyáni 2000; Jakab 2004; Knausz 2004) |
| **14.** | A kurzus zárása; tanulságok, eredmények |

**A foglalkozásokon történő részvétel** tekintetében a Tanulmányi és Vizsgaszabályzat (TVSz) az irányadó.

**Félévi követelmény: gyakorlati jegy**

**Az értékelés módja, ütemezése:** Megadott sablon szerint a kurzus tematikájához illeszkedő felépítésű óra- vagy foglalkozásterv elkészítése és csoport előtti bemutatása, megvitatása.

**A gyakorlati jegy megszerzésének feltétele:**

* Aktív órai részvétel
* Határidőre elkészített feladatok
* Az elkészített feladatok ötletessége, a kivitelezés alapossága

*A kurzus minden résztvevője részjegyet kap a kurzus 6. és 12. hetében, amelynek a célja az addigi előrehaladás ellenőrzése, értékelése.*

**Irodalomjegyzék**

* Berend T. Iván: A történettudomány társadalmi hasznossága. In: Uő: Napjaink – a történelemben. Magvető Kiadó, Budapest, 1980.
* Csapó Benő: Az iskolai műveltség. Bp. Osiris 2002. 11-36.o.
* F. Dárdai Ágnes: Történelmi megismerés – történelmi gondolkodás I-II. Budapest, 2006.
* F. Dárdai Ágnes: A problémaorientált történelemtanítás koncepciója. Új Pedagógiai Szemle 57, 2007/11. 49-59.
* Gyáni Gábor: Történetírás: a nemzeti emlékezet tudománya? In: Uő: Emlékezés, emlékezet és a történelem elbeszélése. Napvilág Kiadó, Budapest, 2000.
* Gyurgyák János – Kisantal Tamás (szerk.): Történelemelmélet I-II. Bp. Osiris 2006
* Jakab György: Kalandozás a történelemtanítás kánonja körül. Élet és Irodalom, 2004. 22. sz.
* Kaposi József: Széljegyzetek a történelemtanítás gyakorlatának alakulásáról. Új Pedagógiai Szemle 60, 2010/3-4. 69-92.
* Katona András (szerk.): A történelemtanítás gyakorlata. Budapest, 2000
* Katona András – Sallai József: A történelemtanítás elmélete. Budapest, 2002
* Kovács István – Kovács Istvánné – Óbis Hajnalka: A változó történelemoktatás. Debreceni Egyetemi Kiadó, 2015.
* Knausz Imre: Tudjuk, de nem tesszük. Töprengés a történelemtanításról. In: Uő: Történelem és oktatás. FPI, Budapest, 1998, 173–185. o.
* Knausz Imre (szerk.): Az évszámokon innen és túl... Megújuló történelemtanítás. Műszaki Könyvkiadó, Budapest, 2001.
* Knausz Imre: A történelmi műveltségről. In: Donáth Péter, Farkas Mária (szerk.): Filozófia – művelődés – történet 2004. Budapest, 2004, Trezor Kiadó, 213–230. o.
* Tölgyessy Zsuzsanna: Élményközpontú történelemtanítás. Taní-tani Online. A szabad pedagógiai gondolkodás fóruma (<http://www.tani-tani.info/101_tolgyessy>)
* Történelemtanítás. Online didaktikai folyóirat: <http://www.folyoirat.tortenelemtanitas.hu/>
* V. Molnár László: Történelemmetodikai műhelytanulmányok. Bp., Tárogató, 1996.

Dr. Buhály Attila

Nyíregyháza, 2024. 02. 13.